b'\n_START_ARTICLE_\nMongolija\n_START_SECTION_\nPrazgodovina in antika\n_START_PARAGRAPH_\nHomo erectus se je naselil v Mongolijo pred 850.000 leti. Sodobni ljudje so v Zgornjem paleolitiku dosegli Mongolijo pred pribli\xc5\xbeno 40.000 leti. Jama Khoid Tsenkher v provinci Khovd ka\xc5\xbee \xc5\xbeivahne roza, rjave in rde\xc4\x8de-oker poslikave (izpred 20.000 let) mamutov, risov, baktrijskih kamel in nojev, in si zaslu\xc5\xbei vzdevek "Lascaux Mongolije". Mal\'ta Venus (izpred 21.000 let) pri\xc4\x8da o stopnji paleolitske umetnosti v severni Mongoliji, \xc4\x8deprav je Mal\'ta zdaj del Rusije._NEWLINE__NEWLINE_Kme\xc4\x8dke neolitske naselbine (okoli 5500 - 3500 pred na\xc5\xa1im \xc5\xa1tetjem), kot so v Norovlin, Tamsagbulag, Bayanzag in Rashaan Khad so obstajale \xc5\xbee pred uvedbo nomadstva in uporabo konja, kar je osrednji dogodek v zgodovini Mongolije. Nomadstvo je postalo prevladujo\xc4\x8di na\xc4\x8din \xc5\xbeivljenja. Jahalno nomadstvo je bilo prvi\xc4\x8d videno v kulturi bakrene in bronaste dobe Afanasevo (3500-2500 pr.n.\xc5\xa1t.), ki je segala do gorovja Khangai v osrednji Mongoliji. Vozila s kolesi, najdena v grobovih iz Afanasevansa so datirana v 2200 pred na\xc5\xa1im \xc5\xa1tetjem. Pastoralno nomadstvo in obdelava kovin je postalo bolj in bolj razvito s kasnej\xc5\xa1o kulturo Okunev (2. tiso\xc4\x8dletje pred na\xc5\xa1im \xc5\xa1tetjem), kulturo Andronovo (2300-1000 pr.n.\xc5\xa1t.) in Karasuk kulturo (1500-300 pr.n.\xc5\xa1t.), ki se je zaklju\xc4\x8dila z \xc5\xbeelezno dobo Xiongnu cesarstva leta 209 pred na\xc5\xa1im \xc5\xa1tetjem. Ostanki pred Xiongnu bronasto dobo vsebujejo jelenove megalite, grobne gomile kurgan, kvadratne grobnice iz kamnitih plo\xc5\xa1\xc4\x8d in skalne poslikave._NEWLINE_\xc4\x8ceprav se je pridelava polj\xc5\xa1\xc4\x8din nadaljevala do mlaj\xc5\xa1e kamene dobe, je vedno ostala majhna v primerjavi z nomadskim pastirstvom, ki je bilo morda uvedeno z zahoda ali je nastalo neodvisno v regiji. Prebivalstvo v bakreni dobi je bilo opisano kot paleomongoloidi na vzhodu, kar je zdaj Mongolija in kot europoidi na zahodu. _NEWLINE_Tochariani (Yuezhi) in Skiti so naselili zahodno Mongolijo v bronasti dobi. Mumija skitskega bojevnika, za katerega pravijo, da je stara okoli 2500 let, je 30 do 40-letni mo\xc5\xa1ki s svetlimi lasmi in so ga na\xc5\xa1li v Altaju v  Mongoliji. Zaradi uvedbe konjskega nomadstva, se je politi\xc4\x8dno sredi\xc5\xa1\xc4\x8de evrazijske stepe tudi premaknilo v Mongolijo, kjer je ostalo do 18. stoletja. _NEWLINE_Poseg severnih pastirjev (npr. Guifang, Shanrong, Donghu) na Kitajsko v \xc4\x8dasu dinastije Shang (1600-1046 pr.n.\xc5\xa1t.) in Zhou (1046-256 pr.n.\xc5\xa1t.), je bil za\xc4\x8detek dobe nomadskih imperijev._NEWLINE_Mongolija, od pradavnine naseljena z nomadi, je od \xc4\x8dasa do \xc4\x8dasa oblikovala veliko konfederacijo. Prva od teh je nastala, ko so se zbrali Xiongnu z nejasnimi narodi, da bi leta 209 pred na\xc5\xa1im \xc5\xa1tetjem ustvarili konfederacijo Modu Shanyu. Kmalu so se pojavili kot najve\xc4\x8dja gro\xc5\xbenja dinastije Qin, zaradi \xc4\x8desar je slednja za\xc4\x8dela gradnjo Kitajskega zidu in se zavarovala s skoraj 300.000 vojaki, ki jim je poveljeval mar\xc5\xa1al Meng Tian, kot sredstvo za obrambo pred \xc5\xa1kodljivimi vdori Xiongnu. Ni znano, kateri etni\xc4\x8dni skupini je ta narod pripadal, vendar ga nekateri zgodovinarji  istovetijo s Huni. Skoraj vsi podatki o njih so iz kitajskih virov, zato so verjetno nekatera dogajanja zamol\xc4\x8dana ali pretirana, saj so bili Mongoli in Kitajci stalno v vojnem stanju._NEWLINE_Velikemu imperiju Xiongnu (209 pr. n. \xc5\xa1t. - 93 n. \xc5\xa1t.) je sledil mongolski Xianbei imperij (93-234), ki je prav tako vladal ve\xc4\x8d kot celotni dana\xc5\xa1nji Mongoliji. Sledil je mongolski Rouran Kaganat (330-555), odcepljen od Xianbeia kot ogromen imperij (segal je od Bajkala do Gobija in od Harshara do Koreje), preden so jih porazili G\xc3\xb6k Turki (555-745), katerih imperij je bil celo ve\xc4\x8dji (oblegali so Panticapaeum, dana\xc5\xa1nji Kerch leta 576). Sledil je Ujgurski Kaganat (745-840), ki so ga porazili Kirgizi. Mongolski Khitani, potomci Xianbeijev, so vodili Mongolijo v \xc4\x8dasu dinastije Liao (907-1125), za katero so pri\xc5\xa1li Khamag Mongoli (1125-1206).\n_START_SECTION_\nSrednji vek\n_START_PARAGRAPH_\nLeta 1189 je prestol Khamag Mongolov zasedel 27-letni Temujin, pra-pra-vnuk Kana Habula, ki mu je v kaosu poznega 12. stoletja kon\xc4\x8dno uspelo zdru\xc5\xbeiti mongolska plemena (ki so spadala v Shiwei, vejo Mongolskih Xianbei) med Mand\xc5\xbeurijo in gorovjem Altaj v Ikh (veliki) mongolski imperij. Leta 1206 je prevzel naslov D\xc5\xbeingiskan in vodil serijo voja\xc5\xa1kih akcij ter, znan po svoji brutalnosti in jezi, pometal skozi ve\xc4\x8dji del Azije in ustvaril mongolsko cesarstvo, ki je bilo najve\xc4\x8dje po obsegu teritorija v svetovni zgodovini. Pod njegovimi nasledniki se je raztezalo od dana\xc5\xa1nje Ukrajine na zahodu do Koreje na vzhodu, in od Sibirije na severu do zaliva Oman in Vietnama na jugu, kar je zna\xc5\xa1alo 33.000.000 kvadratnih kilometrov (22% celotne zemeljske povr\xc5\xa1ine) in je imelo ve\xc4\x8d kot 100 milijonov prebivalcev. Pojav Pax Mongolica je ustvaril mir po de\xc5\xbeeli, omogo\xc4\x8dil varno trgovino in poslovanje po vsej Aziji in unificiral dav\xc4\x8dni sistem. Pax Mongolica so bili zlati \xc4\x8dasi za trgovce. Peruijci, Arabci, Grki in zahodni Evropejci so mirno trgovali po poteh Mongolije, izmenjavalo se je znanje in tehnologije (oro\xc5\xbeje, tisk, gradnja ladij,...) kot tudi umetnost in arhitektura._NEWLINE_Moderni raziskovalci  ugotavljajo, da je imelo mongolsko osvajanje pomembne posledice, ne samo v valu preseljevanja narodov v evropskem prostoru, temve\xc4\x8d tudi v biolo\xc5\xa1kem pogledu. V krajih, ki so bili neko\xc4\x8d pod mongolsko oblastjo, ima pribli\xc5\xbeno 8\xc2\xa0% ljudi dva kromosoma Y v telesnih celicah, kar se pripisuje mongolski genetski dedi\xc5\xa1\xc4\x8dini._NEWLINE_Po D\xc5\xbeingiskanovi smrti, je bil imperij razdeljen na \xc5\xa1tiri kraljestva ali kanate, ki so postali kvazi neodvisni po dr\xc5\xbeavljanski vojni (1260-1264), v kateri je leta 1259 umrl M\xc3\xb6ngke kan. Eden od kanatov je bil "Veliki Khaanate", ki sta ga sestavljali dana\xc5\xa1nja Mongolija in Kitajska in ga je vodila dinastija Yuan pod Kublajkanom, vnukom D\xc5\xbeingiskana. Ta je glavno mesto preselil v dana\xc5\xa1nji Peking. Po ve\xc4\x8d kot stoletju mo\xc4\x8di, je dinastijo Yuan leta 1368 nadomestila dinastija Ming in mongolski dvor je zbe\xc5\xbeal na sever. Ko je vojska Mingov potiskala Mongole v svojo domovino, so uspe\xc5\xa1no oplenili in uni\xc4\x8dili mongolsko glavno mesto Karakorum in nekaj drugih mest. Nekaj poskusov upiranja so Mongoli izvedli pod Ayushridarjem in njegovim generalom K\xc3\xb6ke Tem\xc3\xbcrjem._NEWLINE_Po izgonu dinastije Yuan iz Kitajske, so Mongoli \xc5\xa1e naprej imenovali Mongolijo tudi kot Severni Yuan. Naslednja stoletja so zaznamovali nasilni boji mo\xc4\x8di med razli\xc4\x8dnimi frakcijami, predvsem Genghisidi in ne-Genghisidskimi Oirati, kakor tudi ve\xc4\x8d kitajskih vpadov (pet napadov je vodil cesar Yongle). V za\xc4\x8detku 15. stoletja so Oirati pod Esen Tayisijem dobili premo\xc4\x8d in celo leta 1449 vdrli na Kitajsko. V sporu glede Esenove pravice izkazati mu spo\xc5\xa1tovanje, je ta zajel cesarja Minga. Esen je bil leta 1454 umorjen in  na oblast so se vrnili Borjigiti (cesarski klan D\xc5\xbeingiskana in njegovih naslednikov)._NEWLINE_Batum\xc3\xb6ngke Dayan Kan in njegov katun Mandukhai sta zdru\xc5\xbeila celotno mongolsko ljudstvo pod Genghisidi v za\xc4\x8detku 16. stoletja. V sredini 16. stoletja, je postal mo\xc4\x8dan Altan Kan iz T\xc3\xbcmeda, vnuk Dayan Kana - a ni legitimen Kan. Leta 1557 je ustanovil mesto Hohhot. Njegovo sre\xc4\x8danje z dalajlamo leta 1578 je spro\xc5\xbeilo drugo uvedbo tibetanskega budizma v Mongolijo. Abtai Kan iz plemena Khalkha je prevzel budizem in leta 1585 ustanovil samostan Erdene Zuu. Njegov vnuk Zanabazar je leta 1640 postal prvi Jebtsundamba Khutughtu (dobesedno "Sveti \xc4\x8castitljivi Gospod\xc2\xab), duhovni voditelj Gelug linije tibetanskega budizma v Mongoliji. Imajo tudi naziv Bogd Gegeen, zaradi \xc4\x8desar so najvi\xc5\xa1ji lame v Mongoliji. Celotna populacija Mongolov je sprejela budizem. Vsaka dru\xc5\xbeina hrani spise in Budove kipe na oltarju ob severni strani svojega gera (jurta). Mongolski plemi\xc4\x8di so podarili zemlji\xc5\xa1\xc4\x8de, denar in pastirje samostanom. Vodstvo samostanov je imelo poleg duhovne tudi pomembno posvetno mo\xc4\x8d._NEWLINE_Zadnji mongolski kan je bil Ligden Kan v za\xc4\x8detku 17. stoletja. Pri\xc5\xa1el je v konflikt z Manchusi (kitajska etni\xc4\x8dna manj\xc5\xa1ina) pri plenjenju kitajskih mest, pri \xc4\x8demer jim je uspelo odtujiti ve\xc4\x8dino mongolskega plemena. Umrl je leta 1634, nakar je leta 1636 ve\xc4\x8dina Notranje mongolskih plemen prestopila k Manchusom, ki so bili ustanovitelji dinastije \xc4\x8cing. Khalkhi s\xc4\x8dasoma, do leta 1691, prepustijo vodenje dinastiji \xc4\x8cing, kar pomeni da je bila vsa dana\xc5\xa1nja Mongolija pod oblastjo Manchujev. Po \xc5\xa1tevilnih vojnah, so bili Dzungari (zahodni Mongoli ali Oirati) skoraj uni\xc4\x8deni od zavojevanja \xc4\x8cingov, ki so osvojili Dzungario v letih 1757-1758._NEWLINE_Nekateri strokovnjaki ocenjujejo, da je bilo pribli\xc5\xbeno 80% od 600.000 ali ve\xc4\x8d Dzungaritov uni\xc4\x8denih zaradi bolezni in vojskovanja. Mongolija je dobila relativno avtonomijo, ki so jo upravljali dedno Tusheet Kan, Setsen Kan, Zasagt Kan in Sain Noyon Kan kot Genghisid kanat. Mongolski Jebtsundamba Khutuktu je imel ogromno de facto oblasti. Manchusi so prepovedal tudi mno\xc5\xbei\xc4\x8dno kitajsko priseljevanje, kar je Mongolom omogo\xc4\x8dalo ohraniti svojo kulturo. Glavna trgovska pot v tem obdobju je bila "\xc4\x8cajna cesta", ki je imela stalne postaje, locirane na vsakih 25 do 30 kilometrov, in za katere je skrbela ekipa 5-30 izbranih dru\xc5\xbein. Urga (dana\xc5\xa1nji Ulan Bator) je imel veliko koristi od te kopenske trgovine, saj je bilo edino ve\xc4\x8dje naselje v Mongoliji, ki so jih trgovci, uradniki in potniki na "\xc4\x8cajni cesti" uporabljali kot to\xc4\x8dko postanka._NEWLINE_Do leta 1911 je dinastija \xc4\x8cing ohranila nadzor nad Mongolijo z vrsto zavezni\xc5\xa1tev in porok ter voja\xc5\xa1kih in gospodarskih ukrepov. Ambani, Manchu "visoki uradniki", so bili name\xc5\xa1\xc4\x8deni v Kh\xc3\xbcree, Uliastai in Khovdu, dr\xc5\xbeava je bila razdeljena na vedno bolj fevdalne in cerkvene fevde. Tekom 19. stoletja so fevdalci dajali ve\xc4\x8dji pomen zastopanju in manj odgovornosti do svojih posesti. Obna\xc5\xa1anje mongolskega plemstva, skupaj z oderu\xc5\xa1ko prakso kitajskih trgovcev in pobiranje davkov v srebru namesto \xc5\xbeivalih, je povzro\xc4\x8dilo vse ve\xc4\x8djo rev\xc5\xa1\xc4\x8dino._NEWLINE_Leta 1911 je bilo v Mongoliji 700 velikih in malih samostanov in 115.000 menihov, ki so sestavljali 21% prebivalstva. Poleg Jebtsundamba Khutuktu je bilo \xc5\xa1e 13 drugih reinkarniranih visokih lam, imenovanih "svetniki gospodarskega pe\xc4\x8data" (tamgatai khutuktu).\n_START_SECTION_\nModerna doba\n_START_PARAGRAPH_\nS padcem Manchu dinastije \xc4\x8cing, je leta 1912 mongolski najvi\xc5\xa1ji lama Bogd gegen enostransko razglasil samostojnost Mongolije in popolno neodvisnost od Kitajske in se postavil na \xc4\x8delo dr\xc5\xbeave kot Bogd kan. Vendar pa je na novo ustanovljena republika Kitajska smatrala, da je Mongolija del njenega ozemlja. Bogd Kan je rekel Yuan Shikai-ju, predsedniku republike Kitajske: \xc2\xbbSem ustanovil lastno dr\xc5\xbeavo pred vami, Mongoli in Kitajci imajo druga\xc4\x8den izvor, na\xc5\xa1i jeziki in pisava so razli\xc4\x8dni. Vi niste Manchu porekla, kako si lahko zamislite, da je Kitajska Manchu naslednik?\xc2\xab._NEWLINE_Obmo\xc4\x8dje, ki ga je imel Bogd Kan pod nadzorom je bilo pribli\xc5\xbeno enako nekdanji Mongoliji v obdobju \xc4\x8cing. Leta 1919, po oktobrski revoluciji v Rusiji, so Kitajski vojaki pod vodstvom Xu Shuzhenga zasedli Mongolijo._NEWLINE_Rezultat ruske dr\xc5\xbeavljanske vojne je bil, da je v oktobru 1920, general podpolkovnik baron Ungern pripeljal svoje belogardejske \xc4\x8dete v Mongolijo in v za\xc4\x8detku februarja 1921 premagal kitajske sile v Niislel Kh\xc3\xbcree (danes Ulan Bator). Da bi odpravili gro\xc5\xbenjo, ki jo je predstavljal Ungern, ki se je postavil na kitajsko stran, se je bolj\xc5\xa1evi\xc5\xa1ka Rusija odlo\xc4\x8dila, da bo podprla vzpostavitev komunisti\xc4\x8dne mongolske vlade in vojske. Mongolska vojska je prevzela mongolski del Kyakhta od kitajskih sil 18. marca 1921 in ruske in mongolske \xc4\x8dete so 6. julija prispele v Kh\xc3\xbcree. Neodvisnost Mongolije je bila ponovno razgla\xc5\xa1ena 11. julija 1921. Ti dogodki so privedli so tesnega sodelovanja Mongolije s Sovjetsko zvezo v naslednjih sedmih desetletjih._NEWLINE_Leta 1924, ko je Bogd Khaan umrl za rakom grla ali, kot trdijo nekateri viri, v rokah ruskih vohunov, je bil politi\xc4\x8dni sistem v dr\xc5\xbeavi spremenjen in ustanovljena je bila Mongolska ljudska republika. Leta 1928 se je povzpel na oblast Horlogijn \xc4\x8cojbalsan. Prvi voditelji mongolske ljudske republike (1921-1952) niso bili komunisti in mnogi od njih so bili Pan-Mongolisti. Sovjetska zveza je tako prepri\xc4\x8dljivo vzpostavila komunisti\xc4\x8dni re\xc5\xbeim v Mongoliji, da je Pan-Mongoliste kasneje iztrebila. Sovjeti so priznali mongolsko ljudsko stranko kot "prave" komuniste v 1960, po sumljivi smrti voditelja Pan-Mongolista \xc4\x8cojbalsana._NEWLINE_Horlogijn \xc4\x8cojbalsan je za\xc4\x8del kolektivizacijo \xc5\xbeivine, za\xc4\x8delo se je uni\xc4\x8denje samostanov in stalinisti\xc4\x8dna represija - posledica je bil poboj menihov in drugih. Leta 1920 je bila v Mongoliji pribli\xc5\xbeno ena tretjina mo\xc5\xa1ke populacije menihov. Do za\xc4\x8detka 20. stoletja je bilo delujo\xc4\x8dih okoli 750 samostanov. Stalinisti\xc4\x8dna \xc4\x8distka, ki se je za\xc4\x8dela leta 1937, je prizadela Republiko in umrlo je ve\xc4\x8d kot 30.000 ljudi. Rusija je leta 1930 ustavila migracijo Burjatov v Mongolsko ljudsko republiko, da bi prepre\xc4\x8dili mongolsko zdru\xc5\xbeitev. Vse voditelje Mongolije, ki niso prepoznali ruske zahteve za izvajanje terorja nad Mongoli, so Rusi usmrtili, tudi Peljidiin Gendena in Anandyn Amarja. Tudi \xc4\x8cojbalsan je umrl sumljive smrti v Rusiji leta 1952. Vodja Kominterne Bohum\xc3\xadr \xc5\xa0meral je dejal: "Ljudje Mongolije niso pomembni, zemlji\xc5\xa1\xc4\x8de je pomembno. Mongolsko zemlji\xc5\xa1\xc4\x8de je ve\xc4\x8dje kot v Anglija, Francija in Nem\xc4\x8dija"._NEWLINE_Japonski imperializem je postal zaskrbljujo\xc4\x8d po invaziji sosednje Mand\xc5\xbeurije leta 1931. Med sovjetsko-japonsko mejno vojno leta 1939 je Sovjetska zveza uspe\xc5\xa1no varovala Mongolijo proti japonskemu ekspanzionizmu. Mongolija se je borila proti Japonski v bitkah pri Khalkhin Golu leta 1939 in med sovjetsko-japonsko vojno avgusta 1945 za osvoboditev ju\xc5\xbene Mongolije od Japonske in Kitajske. Sovjetska gro\xc5\xbenja da zase\xc5\xbee del Notranje Mongolije je povzro\xc4\x8dila, da je Kitajska priznala neodvisnost Mongolije pod pogojem, da se izvede referendum. Referendum je potekal 20. oktobra 1945 s (po uradnih podatkih) 100% glasovanjem volivcev za neodvisnost. Po ustanovitvi Ljudske republike Kitajske, sta obe dr\xc5\xbeavi 6. oktobra 1949 potrdili vzajemno priznavanje. 26. januarja 1952 je prevzel oblast Yumjaagiin Tsedenbal._NEWLINE_Medtem ko je bil avgusta 1984 Tsedenbal na obisku v Moskvi, je zaradi hude bolezni pozval parlament, da mu omogo\xc4\x8di upokojitev in ga nadomesti z Jambyn Batm\xc3\xb6nkh._NEWLINE_Razpad Sovjetske zveze je mo\xc4\x8dno vplival na mongolsko politiko, ki je vodila k mirni demokrati\xc4\x8dni revoluciji in uvedbi sistema ve\xc4\x8dstrankarskega in tr\xc5\xbenega gospodarstva. Nova ustava je bila sprejeta leta 1992 in "ljudska republika" je izginila iz imena dr\xc5\xbeave. Prehod v tr\xc5\xbeno gospodarstvo je bilo te\xc5\xbeko. V za\xc4\x8detku leta 1990 so imeli visoko inflacijo in pomanjkanje hrane. Na prvih volitvah leta 1993 so zmagale ne-komunisti\xc4\x8dne stranke, bile so predsedni\xc5\xa1ke volitve in leta 1996 parlamentarne volitve. _NEWLINE_Podpis pogodbe rudnika Oju Tolgoi se \xc5\xa1teje za pomemben mejnik v sodobni mongolski zgodovini. _NEWLINE_Mongolska ljudska revolucionarna stranka se je preimenovala v Mongolsko ljudsko stranko v letu 2010.\n_START_SECTION_\nDemografija\n_START_PARAGRAPH_\nCelotno prebivalstvo Mongolije, je po ocenah US Census Bureau iz julija 2007, \xc5\xa1telo 2.951.786 prebivalcev, kar jo uvr\xc5\xa1\xc4\x8da na okoli 138. mesto na svetu glede na \xc5\xa1tevilo prebivalcev. Po ocenah Zdru\xc5\xbeenih narodov United Nations Department of Economic and Social Affairs pa naj bi Mongolija sredi leta 2007 \xc5\xa1tela 2.629.000 prebivalcev. Ocene ZN so podobni tistim, ki jih navaja mongolski dr\xc5\xbeavni statisti\xc4\x8dni urad (2.612.900, do konca junija 2007). Stopnja rasti populacije je ocenjena na 1,2% (stanje 2007). 59% celotnega prebivalstva je mlaj\xc5\xa1ih od 30 let, od katerih je 27% mlaj\xc5\xa1ih od 14 let. Ta relativno mlada in rasto\xc4\x8da populacija je del obremenjenega mongolskega gospodarstva._NEWLINE_Prvi popis prebivalstva v 20. stoletju je bil izveden leta 1918 in zabele\xc5\xbeili 647.500 prebivalcev. Od konca socializma je Mongolija do\xc5\xbeivela upad celotne stopnje rodnosti (otroka na \xc5\xbeensko), ki je bolj strm kot v kateri koli drugi dr\xc5\xbeavi v svetu, po zadnjih ocenah ZN je v letih 1970-1975, ko je bila rodnost ocenjena na 7,33 otroka na \xc5\xbeensko, padla na okoli 2,1 v obdobju 2000-2005. V zadnjem \xc4\x8dasu pa se je ta trend ustavil, tako da se je v obdobju 2005-2010 rodnost dejansko pove\xc4\x8dala na 2,5, nato stabilizirala na vi\xc5\xa1ini okoli 2,2-2,3 otroka na \xc5\xbeensko._NEWLINE_Etni\xc4\x8dno Mongoli predstavljajo pribli\xc5\xbeno 95% prebivalstva in so sestavljeni iz Khalkha in drugih skupin. Vse odlikuje predvsem nare\xc4\x8dje mongolskega jezika. Khalkha predstavljajo 86% prebivalstva etni\xc4\x8dno Mongolov. Preostalih 14% so Oirati, Burjati in drugi. Tur\xc5\xa1ki narodi (Kazahstanci in Tuvanci) predstavljajo 4,5% prebivalcev, ostali so Rusi, Kitajci, Korejci in Ameri\xc4\x8dani.\n_START_SECTION_\nJeziki\n_START_PARAGRAPH_\nUradni jezik v Mongoliji je mongol\xc5\xa1\xc4\x8dina in ga govori 95% prebivalstva. Razli\xc4\x8dnih nare\xc4\x8dij Oiratov in Burjatov se govori po vsej dr\xc5\xbeavi, tam so tudi nekateri govorci mongolskega Khamnigan. Na zahodu dr\xc5\xbeave sta kazahstan\xc5\xa1\xc4\x8dina in tuvan\xc5\xa1\xc4\x8dina, oba tur\xc5\xa1ka jezika. Mongolski znakovni jezik je glavni jezik v skupnosti gluhih._NEWLINE_Danes je mongol\xc5\xa1\xc4\x8dina napisana v cirilici, \xc4\x8deprav so v preteklosti pisali z mongolsko pisavo. Uradna ponovna uvedba stare pisave je bila na\xc4\x8drtovana za leto 1994, ki pa ni bila izvedena pri starej\xc5\xa1i generaciji, ki ima najve\xc4\x8d prakti\xc4\x8dnih te\xc5\xbeav. Tradicionalna abeceda se po\xc4\x8dasi ponovno uvaja v \xc5\xa1olah._NEWLINE_Rusko se najbolj pogosto govori kot tuj jezik, sledi mu angle\xc5\xa1\xc4\x8dina, \xc4\x8deprav angle\xc5\xa1\xc4\x8dina postopoma nadome\xc5\xa1\xc4\x8da ru\xc5\xa1\xc4\x8dino kot drugi jezik. Korej\xc5\xa1\xc4\x8dina je pridobila na popularnosti ker deset tiso\xc4\x8d Mongolov dela v Ju\xc5\xbeni Koreji._NEWLINE_Zanimanje za kitaj\xc5\xa1\xc4\x8dino kot jezik sosednje mo\xc4\x8di, raste. \xc5\xa0tevilo starej\xc5\xa1ih izobra\xc5\xbeenih mongolskih dr\xc5\xbeavljanov govori tudi nem\xc5\xa1ko, saj so \xc5\xa1tudirali v nekdanji Vzhodni Nem\xc4\x8diji, medtem ko nekateri govorijo druge jezike iz nekdanjega Vzhodnega bloka. Mnogi mladi teko\xc4\x8de govorijo v katerem od zahodnoevropskih jezikov, ker so \xc5\xa1tudirali ali delali v mestih v Nem\xc4\x8diji, Franciji in Italiji.\n_START_SECTION_\nKuhinja\n_START_PARAGRAPH_\nMongolska kuhinja se nana\xc5\xa1a na lokalne kulinari\xc4\x8dne tradicije Mongolije in mongolskega sloga jedi. Ekstremno celinsko podnebje je vplivalo na tradicionalen na\xc4\x8din prehranjevanja. Tako je mongolska kuhinje sestavljena predvsem iz mle\xc4\x8dnih izdelkov, mesa in \xc5\xbeivalskih ma\xc5\xa1\xc4\x8dob. Uporaba zelenjave in za\xc4\x8dimb je omejena. Zaradi geografske bli\xc5\xbeine in globoke zgodovinske vezi, je mongolska kuhinje pod vplivom kitajske in ruske kuhinje. Pravzaprav je ena izmed najbolj priljubljenih jedi na pari kuhani jed imenovana "buuz". Druga priljubljena jed je "lapsha", preprosta jed iz testenin. Beseda je pravzaprav ruska za rezance. Dr\xc5\xbeava je znana tudi po svojem mongolskem tele\xc4\x8djem mesu.\n_START_SECTION_\nReligija\n_START_PARAGRAPH_\nV skladu s popisom prebivalstva 2010, je med Mongoli starimi 15 let in ve\xc4\x8d, 53% budistov, medtem ko je bilo 39% nevernih._NEWLINE_Razli\xc4\x8dne oblike tengrizma in \xc5\xa1amanizma so bile pogoste v zgodovini in tak\xc5\xa1na prepri\xc4\x8danja med nomadi iz srednje Azije \xc5\xa1e obstajajo. Postopoma je tibetanski budizem prevladal, a \xc5\xa1amanizem je pustil pe\xc4\x8dat na mongolski verski kulturi, ki se \xc5\xa1e vedno izvaja. Kazahstanci zahodne Mongolije so tradicionalno islamske veroizpovedi._NEWLINE_Ve\xc4\x8dji del 20. stoletja je komunisti\xc4\x8dna vlada zagotovila, da so verske prakse mongolskim ljudem ve\xc4\x8dinoma zatirali. Cilj so bili duhovniki mongolske tibetanske budisti\xc4\x8dne cerkve, ki je bila tesno prepletena s prej\xc5\xa1njimi fevdalnimi vladnimi strukturami. V poznih 1930-ih je re\xc5\xbeim, ki ga je vodil Khorloogiin Choibalsan, zaprl skoraj vse mongolske budisti\xc4\x8dne samostane (ve\xc4\x8d kot 700) in ubil najmanj 30.000 ljudi, od katerih je bilo samo lam 18.000. \xc5\xa0tevilo budisti\xc4\x8dnih menihov je padlo iz 100.000 v letu 1924 na 110 v letu 1990._NEWLINE_Padec komunizma leta 1991 je obnovil javno versko prakso. Tibetanski budizem, ki je bil prevladujo\xc4\x8da vera pred vzponom komunizma, spet nara\xc5\xa1\xc4\x8da in postaja najbolj prakticirana vera v Mongoliji. Konec verske represije leta 1990 je omogo\xc4\x8dilo tudi drugih religijam, kot so vera Baha\'i in kr\xc5\xa1\xc4\x8danstvo, da se \xc5\xa1irijo v dr\xc5\xbeavi. Po podatkih kr\xc5\xa1\xc4\x8danske misijonske skupine Barnabas Fund je \xc5\xa1tevilo kristjanov zraslo iz samo \xc5\xa1tirih v letu 1989 na okoli 40.000 od leta 2008. Maja 2013 je Cerkev Jezusa Kristusa svetih poslednjih dni organizirala kulturni program v po\xc4\x8dastitev 20-letnice LDS cerkvene zgodovine v Mongoliji, z 10.900 \xc4\x8dlani in v 16 cerkvenih stavbah v dr\xc5\xbeavi. Obstaja tudi nekaj 1.000 katoli\xc4\x8danov in v letu 2003 je bil misijonar s Filipinov imenovan za prvega katoli\xc5\xa1kega \xc5\xa1kofa.\n_START_SECTION_\nVe\xc4\x8dja mesta\n_START_PARAGRAPH_\nPribli\xc5\xbeno 40% prebivalstva \xc5\xbeivi v Ulan Batorju, v letu 2002 pa jih je \xc5\xa1e 23% \xc5\xbeivelo v Darkhan, Erdenet, to so aimag centri in so stalna naselja. Drugi prebivalci \xc5\xbeivijo v centrih sums.\n_START_SECTION_\nGospodarstvo\n_START_PARAGRAPH_\nGospodarska aktivnost v Mongoliji tradicionalno temelji na pa\xc5\xa1i in kmetijstvu, se je pa razvoj obse\xc5\xbenih rudnih nahajali\xc5\xa1\xc4\x8d bakra, premoga, molibdena, kositra, volframa in zlata izkazal kot gonilo industrijske proizvodnje. Poleg rudarstva (21,8\xc2\xa0% BDP) in kmetijstva (16% BDP), dominira industrija, sledita trgovina in storitve, prevoz in skladi\xc5\xa1\xc4\x8denje ter poslovanje z nepremi\xc4\x8dninami. Siva ekonomija je ocenjena na najmanj eno tretjino velikosti uradnega gospodarstva. Od leta 2006 gre 68,4% mongolskega izvoza na Kitajsko, uvoza iz Kitajske je 29,8%._NEWLINE_Mongolija je rangirana na spodnji srednji dohodek gospodarstva po navedbah Svetovne banke. 22,4% prebivalstva \xc5\xbeivi z manj kot 1,25 \xe2\x82\xac na dan. BDP na prebivalca v letu 2011 je bil 3.100 $. Kljub rasti, je bil dele\xc5\xbe prebivalstva pod pragom rev\xc5\xa1\xc4\x8dine ocenjen na 35,6% v letu 1998, 36,1% v obdobju 2002-2003 in 32,2% v letu 2006._NEWLINE_Zaradi razcveta rudarskega sektorja, je imela Mongolija visoko stopnjo rasti v letu 2007 in 2008 (9,9% in 8,9% - v tem zaporedju). Leta 2009 je ostra pocenitev surovin in u\xc4\x8dinkov svetovne finan\xc4\x8dne krize povzro\xc4\x8dila padec lokalne valute za 40% v primerjavi z ameri\xc5\xa1kim dolarjem. Dve izmed 16 poslovnih bank sta bili v postopku prisilne poravnave. Rast BDP v letu 2011 je dosegel 16,4%. Vendar pa je inflacija \xc5\xa1e naprej ovirala dobi\xc4\x8dke, s povpre\xc4\x8dno 12,6\xc2\xa0% ob koncu leta 2011. BDP je od leta 2002 stalno nara\xc5\xa1\xc4\x8dal po stopnji 7,5% (uradna ocena 2006), si dr\xc5\xbeava \xc5\xa1e vedno prizadeva, da bi premagala precej\xc5\xa1en primanjkljaj trgovine._NEWLINE_Mongolija ni bila nikoli navedena med nastajajo\xc4\x8dimi trgi do februarja 2011, ko so analitiki Citigroup Mongolijo dolo\xc4\x8dili kot enega od generatorjev svetovne gospodarske rasti in dr\xc5\xbeavo z najbolj obetavnimi mo\xc5\xbenosti za rast 2010-2050. Mongolska Stock Exchange, ustanovljena leta 1991 v Ulan Batorju, je med najmanj\xc5\xa1imi svetovnimi borzami po tr\xc5\xbeni kapitalizaciji. V letu 2011 je bilo 336 podjetij na seznamu s skupno tr\xc5\xbeno kapitalizacijo 2 milijardi dolarjev. Mongolija je naredila pomemben napredek na enostavnosti poslovanja v letu 2012, po poro\xc4\x8dilu Mednarodne finan\xc4\x8dne korporacije (IFC).\n_START_SECTION_\nIndustrija mineralov\n_START_PARAGRAPH_\nMinerali predstavljajo ve\xc4\x8d kot 80% mongolskega izvoza, pri\xc4\x8dakujejo, da se bo dele\xc5\xbe s\xc4\x8dasoma pove\xc4\x8dal na 95%. Izdano je bilo 3.000 rudarskih dovoljenj. Rudarjenje \xc5\xa1e vedno nara\xc5\xa1\xc4\x8da kot glavna industrija Mongolije, kar je razvidno iz \xc5\xa1tevilnih kitajskih, ruskih in kanadskih podjetij, ki odpirajo in za\xc4\x8dnejo rudarsko podjetje v Mongoliji._NEWLINE_Poleti 2009 je vlada izpogajala \xc2\xbbInvestment Agreement\xc2\xab\xc2\xa0z rudniki Rio Tinto in Ivanhoe za razvoj nahajali\xc5\xa1\xc4\x8da bakra in zlata Oju Tolgoi, najve\xc4\x8dji tuji investicijski projekt v Mongoliji, ki bo po pri\xc4\x8dakovanjih predstavljal eno tretjino BDP Mongolije do leta 2020. Marca 2011 se je \xc5\xa1est velikih rudarskih dru\xc5\xbeb potegovalo za obmo\xc4\x8dje Tavan Tolgoi, najve\xc4\x8dje neizkori\xc5\xa1\xc4\x8deno nahajali\xc5\xa1\xc4\x8de premoga na svetu.\n_START_SECTION_\nKmetijstvo\n_START_PARAGRAPH_\nLeta 2002 je pribli\xc5\xbeno 30% vseh gospodinjstev v Mongoliji \xc5\xbeivelo od vzreje \xc5\xbeivine. Najve\xc4\x8d pastirjev sledi vzorcu nomadskega ali pol-nomadskim pastirstva. Zaradi hude zime 2009-2010, je Mongolija izgubila 9,7 milijonov \xc5\xbeivali ali 22% vseh \xc5\xbeivali. To je takoj vplivalo na cene mesa, ki so se podvojile; BDP v letu 2009 se je zmanj\xc5\xa1al za 1,6%.\n_START_SECTION_\nPromet\n_START_PARAGRAPH_\nTransmongolska \xc5\xbeeleznica je glavna \xc5\xbeelezni\xc5\xa1ka povezava med Mongolijo in njenimi sosedami. Za\xc4\x8dne se na Transsibirski \xc5\xbeeleznici v Rusiji v mestu Ulan-Ude, prehaja v Mongolijo, te\xc4\x8de skozi Ulan Bator, nato pa preide na Kitajsko v kraju Erenhot, kjer se priklju\xc4\x8di na kitajski \xc5\xbeelezni\xc5\xa1ki sistem. Zasebna \xc5\xbeelezni\xc5\xa1ka povezava povezuje vzhodno mesto \xc4\x8cojbalsan s Transsibirsko \xc5\xbeeleznico. Ta povezava je zaprta za potnike po mongolskem mestu Chuluunkhoroot._NEWLINE_Mongolija je \xc5\xa1tevilna doma\xc4\x8da letali\xc5\xa1\xc4\x8da, nekatera od njih imajo mednarodni status. Glavno mednarodno letali\xc5\xa1\xc4\x8de je Chinggis Khaan International Airport, ki se nahaja pribli\xc5\xbeno 20\xc2\xa0km  od centra mesta Ulan Bator. Obstajajo neposredne letalske povezave med Mongolijo in Ju\xc5\xbeno Korejo, Kitajsko, Tajsko, Hong Kongom, Japonsko, Rusijo, Nem\xc4\x8dijo, Kirgizistanom in Tur\xc4\x8dijo. MIAT Mongolian Airlines je nacionalni letalski prevoznik Mongolije za opravljanje mednarodnih letov, medtem ko so drugi doma\xc4\x8di letalski prevozniki, kot so Eznis Airways, AeroMongolia in Hunnu Airlines namenjeni za doma\xc4\x8de in regionalne proge._NEWLINE_Veliko cest v Mongoliji je le gramoznih ali so preprosti kolovozi. Utrjene ceste potekajo iz Ulan Batorja do ruske in kitajske meje, od Ulan Batorja vzhodno in zahodno te\xc4\x8de tako imenovana Millenium Road in od Darkhana do Bulgana. \xc5\xa0tevilni gradbeni projekti v cestnem prometu so trenutno v teku. Mongolija ima 4.800\xc2\xa0km asfaltiranih cest, 1.800\xc2\xa0km, od tega je bilo narejenih samo v letu 2013.\n_START_SECTION_\nIzobra\xc5\xbeevanje\n_START_PARAGRAPH_\nV obdobju socializma je bilo izobra\xc5\xbeevanje eno od podro\xc4\x8dij pomembnih dose\xc5\xbekov v Mongoliji. Nepismenost je bila prakti\xc4\x8dno odpravljena, delno z uporabo sezonskih internatov za otroke nomadskih dru\xc5\xbein. Financiranje teh dija\xc5\xa1kih domov se je zmanj\xc5\xa1alo po letu 1990, kar je prispevalo k nekoliko pove\xc4\x8dani nepismenosti._NEWLINE_Osnovno\xc5\xa1olsko in srednje\xc5\xa1olsko izobra\xc5\xbeevanje je prej trajalo 10 let, a se je raz\xc5\xa1irilo na 11 let. Od \xc5\xa1olskega leta 2008-2009 novi prvo\xc5\xa1olci hodijo v 12-letko. Popoln prehod na 12-letni sistem bo v \xc5\xa1olskem letu  2019-2020, ko bodo sedanji tretji razredi diplomirali._NEWLINE_Od leta 2006 se pou\xc4\x8devanje angle\xc5\xa1\xc4\x8dine v vseh srednjih \xc5\xa1olah po vsej Mongolije za\xc4\x8dne v \xc4\x8detrtem razredu._NEWLINE_Mongolske nacionalne univerze so vse nastale iz Nacionalne Univerze Mongolije in mongolske Univerze za znanost in tehnologijo.\n_START_SECTION_\nKultura\n_START_PARAGRAPH_\nSlikovit simbol na skrajno levem delu dr\xc5\xbeavne zastave je budisti\xc4\x8dna ikona imenovana Soyombo. Pomeni sonce, luno, zvezde in nebo po standardni kozmolo\xc5\xa1ki simbologiji in se zgleduje pri tradicionalnih thangka slikah.\n_START_SECTION_\nLikovna umetnost\n_START_PARAGRAPH_\nPred 20. stoletjem je imela ve\xc4\x8dina del likovne umetnosti v Mongoliji versko funkcijo, zato je mongolska likovna umetnost mo\xc4\x8dno pod vplivom verskih besedil. Slike thangka (je slika na bomba\xc5\xbe ali svilo, obi\xc4\x8dajno je upodobljeno budisti\xc4\x8dno bo\xc5\xbeanstvo, scena ali mandala) so navadno pobarvane ali izdelane v tehniki Appliqu\xc3\xa9. Bronaste skulpture obi\xc4\x8dajno prikazujejo budisti\xc4\x8dna bo\xc5\xbeanstva. \xc5\xa0tevilna velika dela pripisujejo prvim Jebtsundamba Khutuktu, Zanabazar._NEWLINE_V poznem 19. stoletju, so se slikarji, kot so "Marzan" Sharav, obrnili k bolj realnim slogom slikarstva. V \xc4\x8dasu Mongolske Ljudske republike je bil socialisti\xc4\x8dni realizem prevladujo\xc4\x8d slikarski slog, a je bil tradicionalni thangka kot slike, ki se ukvarjajo s posvetnimi, nacionalisti\xc4\x8dnimi temami, prav tako priljubljen \xc5\xbeanr, znan kot Mongol zurag._NEWLINE_Med prvimi poskusi uvedbe modernizma v likovni umetnosti v Mongoliji, je slika Ehiin setgel (materinska ljubezen), slikarja Tsevegjava, narejena leta 1960. Umetnik je bil osvobojen, kot je bilo njegovo delo cenzurirano._NEWLINE_Vse oblike likovne umetnosti so cvetele le po "perestrojki" v poznih 1980-tih. Otgonbayar Ershuu je nedvomno eden od najbolj znanih sodobnih mongolskih umetnikov v zahodnem svetu, ki ga je upodobil v filmu "ZURAG" Tobiasa Wulffa.\n_START_SECTION_\nArhitektura\n_START_PARAGRAPH_\nTradicionalno mongolsko stanovanje je znano kot ger. V preteklosti je bil bolj znan ruski izraz jurta, vendar se to spreminja, saj mongolski izraz postaja bolj znan v angle\xc5\xa1ko govore\xc4\x8dih dr\xc5\xbeavah. Mongolski umetnik in umetnostni kritik N. Chultem pravi, da je bil ger osnova za razvoj tradicionalne mongolske arhitekture. V 16. in 17. stoletju, so bili lamaserie (samostan) zgrajeni po vsej dr\xc5\xbeavi. Mnogi od njih so se za\xc4\x8deli kot ger-templji. Ko ga je bilo treba raz\xc5\xa1iriti, da bi sprejel vse ve\xc4\x8dje \xc5\xa1tevilo vernikov, so mongolski arhitekti uporabljali 6 ali 12 kotne strukture, s piramidno streho, kar je bil pribli\xc5\xbeek okroglemu geru. Nadaljnja \xc5\xa1iritev je privedla do kvadratne oblike templjev. Strehe so bile narejene v obliki \xc5\xa1otorov. Re\xc5\xa1etkaste stene, drogove za streho in plasti filca so nadomestili kamen, opeka, tramovi in deske in postali so stalni._NEWLINE_Chultem razlikujemo tri sloge v tradicionalni mongolski arhitekture: mongolske, tibetanske in kitajske, kot tudi kombinacijo treh. Med prvimi kvadratnimi templji je Batu-Tsagaan (1654), ki ga je zasnoval Zanabazar. Primer ger-sloga arhitekture je samostan Dashi-Choiling v Ulan Batorju. Tempelj Lavrin (18. stoletje) v samostanu Erdene Zuu, je bil zgrajen po tibetanski tradiciji. Primer templja zgrajenega v kitajski tradiciji je v samostanu Choijing Lamiin S\xc3\xbcme (1904), ki je danes muzej. Kvadratni tempelj Tsogchin v samostanu Gandan v Ulan Batorju je kombinacija mongolske in kitajske tradicije. Tempelj Maitreje (razstavljen leta 1938) je bil primer Tibetansko-mongolske arhitekture. Samostan Dashi-Choiling je za\xc4\x8del projekt za obnovo templja in 24 m visokega kipa Maitreya.\n_START_SECTION_\nGlasba\n_START_PARAGRAPH_\nNa glasbo Mongolije je mo\xc4\x8dno vplivala narava, nomadstvo, \xc5\xa1amanizem in tudi tibetanski budizem. Tradicionalna glasba pozna vrsto in\xc5\xa1trumentov, slavno morin khuur, pa tudi pevske sloge, kot je urtyn duu (dolga pesem) in grleno petje (khoomei\'). Tsam je ples za odvra\xc4\x8danje zlih duhov in je bil viden tudi pri obredu \xc5\xa1amanov._NEWLINE_Prvi rock bend v Mongoliji je Soyol Erdene, ustanovljen leta 1960. Njihovo podobnost z The Beatles je mo\xc4\x8dno kritizirala komunisti\xc4\x8dna cenzura. Sledili so Mungunhurhree, Ineemseglel, Urgoo, itd. Mungunhurhree in Haranga sta postala pionirja te\xc5\xbeke rock glasbe. Haranga je dosegel svoj vrhunec v poznih 1980 in 1990._NEWLINE_Vodja Haranga, slavni kitarist Enh-Manlai, je velikodu\xc5\xa1no pomagal pri razvoju naslednjih generacij rockerjev. Med privr\xc5\xbeenci Haranga je bend Hurd. V za\xc4\x8detku leta 1990 je skupina Har-Chono za\xc4\x8dela s folk-rockom, ki zdru\xc5\xbeuje elemente tradicionalnega mongolskega \xc5\xbeanra "dolge pesmi"._NEWLINE_Ko je okolje za razvoj umetni\xc5\xa1kega mi\xc5\xa1ljenja postalo bolj svobodno, zahvaljujo\xc4\x8d novi demokrati\xc4\x8dni dru\xc5\xbebi v dr\xc5\xbeavi, se je v 1990-tih za\xc4\x8del razvoj rapa, techno, hip-hopa in podobni.\n_START_SECTION_\nFestivali\n_START_PARAGRAPH_\nMongolija ima veliko tradicionalnih festivalov skozi vse leto in so ve\xc4\x8dinoma posve\xc4\x8deni praznovanju mongolske kulture. Naadam festival je najve\xc4\x8dji festival, praznujejo ga v vsakem mestu in vasi po vsej dr\xc5\xbeavi. Ima tri \xc5\xa1portne dogodke: rokoborba, lokostrelstvo in konjske dirke, med drugimi tradicionalnimi igrami in predstavami. Festival sokolov privabi okrog 400 lovcev s sokoli na konju, tudi svetovno znanega popotnika \xd0\x9c\xd3\xa9\xd0\xbd\xd1\x85\xd0\xb1\xd0\xb0\xd1\x8f\xd1\x80\xd1\x82 \xd0\x91\xd0\xb0\xd1\x82\xd1\x81\xd0\xb0\xd0\xb9\xd1\x85\xd0\xb0\xd0\xbd (Munkhbayart Batsaikhan), ki tekmujejo s svojimi pticami. Festival ledu in Festival tiso\xc4\x8d kamel in drugi mnogi tradicionalni mongolski festivali.'